Vuoden 2026 kannusteapurahojen saajat valittu

Anina Partanen
2026-04-16T16:39:00Z

Millaisia ovat tekoälyn nykyiset käyttötapaukset hankinnassa ja toimitusketjujen hallinnassa? Kuinka AI-avusteiset hankinnan ja toimitusketjujen hallinnan käytännöt vaikuttavat toimitusketjun ja organisaation suorituskykyyn? Entä miten toimii poikkisektoraalinen yhteistyö humanitaarisessa logistiikassa?

Muun muassa tällaisia asioita selvittävät tutkimuksissaan Tampereen yliopiston Elviira Saarelma ja Hankenin Ngoc Vu, jotka LOGYn palkintovaliokunta valitsi tämän vuoden kannusteapurahojen saajiksi.

Tunnustukset julkistettiin 16.4.2026 pidetyssä LOGYn jäseniltapäivässä Helsingissä. Lämpimät onnittelut!

Väitöskirjatöiden esittelyblogit

Käy lukemassa blogistamme kirjoitukset, joissa apurahan saajat kertovat omasta tutkimustyöstään:

Elviira Saarelma, Tampereen yliopisto:
Tekoälyavusteinen hankinta ja toimitusketjujen hallinta: käytännön sovellukset ja suorituskykyvaikutukset
(Ohjaaja: Aki Jääskeläinen)

Ngoc Vu, Hanken School of Economics:
Governance at the crossroads: Managing cross-sector partnerships in humanitarian logistics
(Ohjaaja: Diego Vega)

Logistiikan tutkimuksen edistämissäätiö (LTES) jakaa vuosittain apurahoja tutkijoille, joiden tutkimus käsittelee joko logistiikkaa, hankinta- ja ostotoimintaa, toimitusketjun hallintaa tai muuta säätiön tarkoituksen mukaista aihetta. Apurahansaajat valitsee Suomen Osto- ja Logistiikkayhdistys LOGY ry:n palkintovaliokunta vastaanotettujen hakemusten perusteella.

Valinnoissa painotettiin tänä vuonna erityisesti selkeitä tutkimussuunnitelmia ja systemaattisia prosesseja, joiden avulla tohtorintutkinto on mahdollista suorittaa tavoiteajassa.