Vuoden 2024 kannusteapurahojen saajat valittu

Anina Partanen
2024-04-11T16:45:00Z

Miten onnistuu kestävyyshaasteisiin vastaaminen monimutkaisissa globaaleissa toimitusketjuissa? Millä tavoin kasvava digitalisaatio ja ympäristövastuuraportoinnin vaatimukset vaikuttavat toimitusketjun riskienhallintaan ja sitä kautta resilienssiin toimitusketjuissa? Kuinka voidaan edistää kestävän ja puhtaan energian käyttöä humanitäärisissä lääkekylmäketjuissa?

Muun muassa tällaisia asioita selvittävät tutkimuksissaan LUT-yliopiston Aleksi Harju, Hankenin Sonja Saari ja LUT-yliopiston Axel Zehendner, jotka LOGYn palkintovaliokunta valitsi tämän vuoden kannusteapurahojen saajiksi.

Tunnustukset julkistettiin 11.4.2024 pidetyssä LOGYn jäseniltapäivässä Helsingissä. Lämpimät onnittelut kaikille kolmelle!

Väitöskirjatöiden esittelyblogit

Käy lukemassa blogistamme kirjoitukset, joissa kukin apurahan saaja kertoo omasta tutkimustyöstään:

Aleksi Harju, LUT-yliopisto:
Risk management and resilience in digitalizing supply chains
(Ohjaajat: Jukka Hallikas ja Mika Immonen)

Sonja Saari, Hanken School of Economics:
Keeping It Cold and Making It Greener: Exploring the Energy Service Solutions to Foster Sustainable Energy Programming for a Humanitarian Medical Cold Chain
(Ohjaajat: Árni Halldórsson ja Diego Vega)

Axel Zehendner, LUT-yliopisto:
Managing sustainability in multi-tier supply chains: Understanding and tackling the challenges of extending sustainability to lower tiers
(Ohjaajat: Anni-Kaisa Kähkönen ja Stefan Seuring)

Logistiikan tutkimuksen edistämissäätiö (LTES) jakaa vuosittain apurahoja tutkijoille, joiden tutkimus käsittelee joko logistiikkaa, hankinta- ja ostotoimintaa, toimitusketjun hallintaa tai muuta säätiön tarkoituksen mukaista aihetta.