Vastuullisten hankintojen tiimi hakee uutta vetäjää

Anina Partanen
2024-12-19T10:59:00Z

Hankintafoorumi on LOGYn yritysjäsenille tarkoitettu vertaisyhteisö, joka on vahva vaikuttaja suomalaisen hankintaosaamisen kehittämisessä ja jäsentensä kilpailukyvyn edistämisessä. Foorumin alla toimii useita alan eri aspekteihin keskittyviä asiantuntijatiimejä: epäsuorien hankintojen tiimi, ICT-hankintojen tiimi, julkisten hankintojen tiimi ja sparraustiimi, koulutustiimi, markkinointihankintaryhmä, teollisuuden suorien hankintojen tiimi ja vastuullisten hankintojen tiimi.

Vastuullisten hankintojen tiimi etsii nyt seuraajaa tiimiä pitkään luotsanneelle Carolina Svedille. Tiimin jäsenet tapaavat joko kasvotusten tai virtuaalisesti kolmesta viiteen kertaa vuodessa, ja toiminnan tavoitteena on edistää vastuullisuutta hankintojen lisäarvon tuottajana niin suorien, epäsuorien kuin julkisten hankintojen osalta.

Carolina Sved, Head of Indirect & Sustainable Procurement, Orion Corporation

“On ollut etuoikeus toimia tämän tiimin puheenjohtajana; se on antanut ainutlaatuisen mahdollisuuden verkostoitua ja sparrata vastuullisen hankinnan aiheista laajasti muiden organisaatioiden ja asiantuntijoiden kanssa. Samalla olen päässyt syvemmin mukaan LOGYn toimintaan, olen päässyt vaihtamaan ajatuksia sekä LOGYn Hankintafoorumin johtoryhmän että muiden Hankintafoorumin tiiminvetäjien kanssa. On ollut todella opettava ja mielenkiintoinen kokemus – suosittelen tätä positiota lämpimästi!” Carolina sanoo.

Tiiminvetäjän rooli pitää sisällään:

tiimipalavereiden organisoinnin (3–5 kertaa vuodessa)

foorumitapahtuman järjestämisen kerran vuodessa yhdessä tiimin kanssa

yhteyshenkilönä toimimisen LOGYn toimiston ja Hankintafoorumin johtoryhmän suuntaan.

Haluatko päästä tekemään merkityksellistä vapaaehtoistyötä LOGY-aktiivina? Jos olet kiinnostunut vastuullisten hankintojen tiimin tiiminvetäjän tehtävästä tai haluat kuulla aiheesta lisää, olethan yhteydessä Mirka Airakseen:

Mirka Airas, senior palvelupäällikkö
mirka.airas@logy.fi, puh. 050 544 3261

Tutustu myös muihin asiantuntijatiimeihin >