Seuraava Oston peruskurssi alkaa syyskuussa

Ilmari Tuomivaara
2024-06-27T08:34:00Z

Oston peruskurssi on yksi LOGYn suosituimmista koulutuksista. Ja hyvästä syystä! Menestyvä ostaja osaa kiinnittää huomiota kaikkiin hankintoihin liittyviin osa-alueisiin. Kokonaisuuden hallinta on keskeistä, kun suunnittelet yrityksesi hankintatoimea. Parhaassa tapauksessa ostotoimintaa kehittämällä alennat tehokkaasti yrityksesi kustannuksia, tehostat toimintaa ja luot kilpailuetua.

"Kaksi kolmannesta yrityksen arvonlisästä tulee yrityksen ulkopuolelta; se ostetaan toimittajilta. Kun hankintaa tehdään oikein ja tehokkaasti, niin toimittajat tuottavat enemmän arvoa ja yritys on kannattavampi", sanoo yksi Oston peruskurssin kouluttajista Lauri Vihonen.

"Oston peruskurssilla opitaan ja oivalletaan tuoreella tavalla. Aiemmat osallistujat ovat kuvanneet koulutusta avartavaksi, mielenkiintoiseksi, raikkaaksi, ajatuksia herättäväksi, energisoivaksi, tuhdiksi, jäsennellyksi ja kannustavaksi – ja tätä on luvassa myös tällä kertaa", Vihonen lupaa.

Lue lisää Oston peruskurssista.